Na temelju članka 35. Zakona o lokalnoj i područnoj (regionalnoj) samoupravi (“Narodne novine” br. 33/01, 60/01, 129/05, 109/07, 125/08, 36/09, 150/11, 144/12, 19/13) i članka 18. Statuta Grada Križevaca ("Službeni vjesnik Grada Križevaca" broj: 4/09, 1/13 i 1/16), Gradsko vijeće Grada Križevaca na 2. sjednici održanoj 12. srpnja 2017. godine donijelo je

O D L U K U

o odbijanju zahtjeva za osnivanje prava služnosti

u korist HŽ INFRASTRUKTURA d.o.o. Zagreb i davanju suglasnosti društvu HŽ INFRASTRUKTURA d.o.o.

I.

 Odbija se HŽ INFRASTRUKTURA d.o.o. Zagreb sa zahtjevima za osnivanje prava služnosti u korist HŽ INFRASTRUKTURA d.o.o. Zagreb radi:

-izmiještanja i polaganja vodovoda i zaštite cijevi na nekretninama:

- na dijelu k.č.br. 14120/10 Gornji Čret livada ukupne površine 2182 m2 k.o. Križevci, površine služnosti 109 m2,

- na dijelu k.č.br. 14120/14 Gornji Čret livada ukupne površine 7183 m2 k.o. Križevci, površine služnosti 18 m2,

- na dijelu k.č.br. 14120/19 Gornji Čret livada ukupne površine 4810 m2 k.o. Križevci, površine služnosti 4 m2,

- na dijelu k.č.br. 14131/1 Gornji Čret livada ukupne površine 6945 m2 k.o. Križevci, površine služnosti 76 m2,

kako je to prikazano na kopiji katastarskog plana plavom bojom, a koji je sastavni dio ovog Ugovora;

- za izmiještanje i polaganje stupova i voda električne energije na nekretnini:

- na dijelu k.č.br. 14117/1 Gornji Čret oranica ukupne površine 5369 m2 k.o. Križevci, površine služnosti 67 m2,

II.

 Radi rješavanja imovinskopravnih odnosa u svrhu Rekonstrukcije postojećeg kolosijeka i izgradnje drugog kolosijeka, infrastrukturne namjene, prometnog sustava željezničkog prometa, željezničke pruge M201 (državna granica-Botovo-Dugo Selo) na dionici Križevci – Koprivnica – državna granica**,** ETAPA A.3. - NADVOŽNJAK VUK u km 39+483,97, izdati će se Suglasnost za izmiještanje i polaganje vodovoda i zaštite cijevi i za izmiještanje i polaganje stupova i voda električne energije.

III.

 Ovlašćuje se gradonačelnik Grada Križevaca za izdavanje Suglasnosti za izmiještanje i polaganje vodovoda i zaštite cijevi i za izmiještanje i polaganje stupova i voda električne energije kao dokaz pravnog interesa u smislu čl.109. Zakona o gradnji stavak 1. točka 5.

IV.

Ova Odluka objaviti će se u „Službenom vjesniku Grada Križevaca“.

GRADSKO VIJEĆE GRADA KRIŽEVACA

KLASA: 940-01/17-01/51

URBROJ: 2137/02-02/07-17-2

Križevci, 12. srpnja 2017.

PREDSJEDNIK

Marko Katanović